t Woord ensyklopedie stamt of van t klassiek Grieks ""ἐγκύκλιος παιδεία"" (ommezet: ""egkyklios paideia"") en betekent letterlik ""algemiene vorming"". In partie ensyklopedieën staot somtieds allienig spesialistiese kennis van ien gebied. Ensyklopedie worde in 1541 veur t eerst (bi'jvoeglik) bruukt deur de Antwarpener Joachimus Fortius Ringelbergius (±1499-±1556) in zien wark Lucubrationes vel potius absolutissima kyklopaideia (Bazel, 1541). As zelsstaandig naemwoord in de titel kwam t as eerst veur in Encyclopaedia seu orbis disciplinarum tam sacrarum quam prophanarum epistemon (Bazel, 1559) van de Kroatiese ensyklopedist Pavao Skalić (1534-1573).